ויקטור נובק

ויקטור נובק (נולד ב-25 ביולי 1970), הוא רופא ישראלי, פרופ' לרפואה פנימית ואפידמיולוג קליני בבית החולים סורוקה ומנהל מחלקה פנימית ח' בבית החולים, המשמשת כמחלקת הקורונה, מייסד ומנהל המרכז למחקר קליני וראש רשות המחקר. נוסף לכך, הוא מדען בכיר בבית הספר לרפואה בהרווארד, בית ישראל.

ביוגרפיה 
נובק נולד וגדל במוסקבה. עלה לישראל בשנת 1990 בגיל 19. היה עתודאי ושירת בנח"ל כרופא 1997–2002.
דוקטור לרפואה (M.D) מהפקולטה לרפואה, באוניברסיטת בן-גוריון בשנת 1997 ואת תקופת הסטאג' סיים בבית החולים סורוקה בשנת 1998. הוא סיים את ההתמחות ברפואה פנימית בבית חולים סורוקה בשנת 2005. משנת 2005 הוא גם PhD באפידמיולוגיה.

בשנים 2006–2012 עבד כמנהל רפואי במכון המחקר הקליני של הרווארד, בוסטון, ארצות הברית. הוא תכנן ותרם לתכנון של יותר מ-50 ניסויים קליניים לאישור ה-FDA.

באוגוסט 2009 ייסד והחל לנהל את המרכז למחקר קליני, בבית חולים סורוקה.

בנובמבר 2018 הקים את "נגב ביו-בנק", מאגר דגימות ביולוגיות ייחודי למחקר, במרכז הרפואי סורוקה.

חיים אישיים 
נובק נשוי לד"ר לנה נובק, מרצה בכירה לביוסטטיסטיקה ואב לשתי בנות ובן. המשפחה מתגוררת בעומר.

פרסומים ומאמרים 
 נובק פרסם מעל 250 מאמרים בעיתונים מדעיים.
 עורך שותף וסטטיסטקאי של כתב העת האירופי לרפואה פנימית.

קישורים חיצוניים
 ריאיון עם פרופ׳ ויקטור נובק, באתר מדבר.
 אורנה יצחקי בירבך, סורוקה. מקדימים את המחר, באתר הארץ, 5 באוגוסט 2020
 יהלי אוזן, צל"ש השבוע: פרופ' ויקטור נובק וצוות מחלקת הקורונה בסורוקה, באתר באר שבע נט, 18 בספטמבר 2020
 
 פרופ' ויקטור נובק, באתר MED IN ISRAEL

הערות שוליים 

רופאים פנימיים ישראלים
אפידמיולוגים ישראלים
סגל אוניברסיטת בן-גוריון בנגב: מדעי הבריאות
סגל המרכז הרפואי האוניברסיטאי סורוקה
סגל אוניברסיטת הרווארד
באר שבע: אישים
ישראלים ילידי ברית המועצות
עולים בשנות ה-1990
בעלי תואר דוקטור לרפואה מאוניברסיטת בן-גוריון בנגב
בעלי תואר דוקטור מאוניברסיטת בן-גוריון בנגב
עומר: אישים
ישראלים שנולדו ב-1970